Udfyld følgende sætning:
Februarrevolutionen medførte at "borgerkongen" Ludvig Filip abdikerede. Den Anden Republik blev proklameret, med Alphonse de Lamartine som leder af en overgangsregering. Selvom Vidocq altid havde været stolt af sin modtagelse ved kongens hof og havde pralet med sin adgang til Louis-Philippe, tilbød han sin tjeneste til den nye regering. Hans opgave var at overvåge politiske modstandere som Louis-Napoléon Bonaparte, Napoleon I's nevø. I mellemtiden sank den nye regering ned i kaos og vold. Ved præsidentvalget den 10. december 1848 fik Lamartine mindre end 8.000 stemmer. Vidocq præsenterede sig som kandidat i 2. arrondissement, men fik kun én stemme. Den klare vinder, og dermed præsident for Den Anden Republik, var Louis-Napoléon Bonaparte, der ikke reagerede på Vidocqs tilbud om at arbejde for ham.